
إنتاج فريق التفريغ بشبكة الطريق إلى الله 


شبكة الطربق إلى الله way2allah.com‏ 





اسم المادة: (الغرية والقوة) غلام الأخدود 
لفضيلة الشيخ: د. أحمد سيف الإسلام 





بسم الله الرحمن الرحيم 

الحمد لله عدد ما خلق, الحمد لله ملء ما خلق, الحمد لله عدد ما في 
السماوات وما في الأرض» الحمد لله عدد ما أحصى كتابه» الحمد لله 
على ما أحصى كتابه. الحمد لله عدد كل شيء, الحمد لله ملء كل 
شيء» اللهم صل على محمد وعلى آل محمد كما صليت على إبراهيم 
وعلى آل إبراهيم إنك حميدٌ مجيد. وبارك على محمدٍ وعلى آل محمد 
كما باركت على إبراهيم وعلى آل إبراهيم إنك حميدٌ مجيد. 


نقف اليوم مع حديث من أحاديث البي -صلى الله عليه وسلم-. 
البى -صلى الله عليه وسلم- قال حدينه للصحابة في وقت كان فيه 

قمة الاستضعاف, كانوا في مكة وكان وقت مكة انتوا لا يخفى عليكوا 
إن النبي -صلى الله عليه وسلم- مر بمراحل, مرحلة هو نفسه مؤمن, 
هو نفسه آمن الرسول» فهو آمن بأنه رسول» وآمن إن للكون إله وآمن 
بإنه لا إله إلا الله وآمن بالملائكة؛ والكتب, والقدر خيره وشره» ودي 
خدت من النبي -صلى الله عليه وسلم- تلات سنين» مرحلة البي - 
صلى الله عليه وسلم- بِيّجَهَّر فيها لإتمام الرسالة, اللي هي بيسموها 
فترة السرية» وكانت دعوة البي -صلى الله عليه وسلم- في الفترة دي 
مقصورة على المعارف., ودعوة انتقائية شوية كانت للناس القريبة من 
البي -صلى الله عليه وسلم-. مكنتش الانتقائية فيها على مستوى 
انم الأغنياء أو الأكابر أو أصحاب الوظائف الكبيرة أو أصحاب 
المناصب العالية؛ الدكتور والمهندس» مكنتش كدا خالص» كانت على 
لمحل القابل» من جاءك يسعى وهو يخشى, فأسلم في الفترة دي مجموعة 
حول النبي -صلى الله عليه وسلم- اللي هما قبلوا دعوة البي -صلى 
الله عليه وسلم-., كان منهم طفل أو طفلين زي علي بن أي طالب» 
زيد بن حارثة» كان منهم خديجة زوجة النبي -عليه الصلاة والسلام-, 

كان منهم فقراء زي صهيب وبلال, كان منهم أغنياء زي عثمان بن 
عفان وعبد الرحمن بن عوف وأبو بكر الصديق» يعني كانوا تشكيلة 
كدا لما تقعد تصنفهم هما دول إيه العامل المشترك اللي بينهم كلهم وإيه 
القدر المشترك اللي بين دول كلهم؟ إن هما كلهم كانوا محل قابل؛ اهم 
كانوا قابل الدعوة, ایا کان بقى كان عبد أو کان حر كان غني أو كان 
إرادة» وكانوا كلهم قبلوا دعوة البي -عليه الصلاة والسلام- قبلوها 
اختیارا. 

في الفترة دي بدأت مكة, بعد ما بدأ البي -عليه الصلاة والسلام- 
يجهر بالدعوة, وكلمة جهر النبي -عليه الصلاة والسلام- بالدعوة إن 
الأماكن اللي الناس بتتجمع فيهاء الناس واقفة بتبيع وتشتري فجأة 
تلاقي واحد بينادي ويزعق بأعلى صوته» والناس كلها تروح تجري عليه 
ويكلمهم عن ربنا بدأ البي -عليه الصلاة والسلام- ينزل في الشوارع 
وني الأسواق وفي أماكن تجمع الناس وني النوادي» يعني مش هو فيه 

ناس بتجهز له الناس وتقوله لا أقعد محمد هيتكلم النهاردة. لا لا هو 
بيخترق» فالبي -عليه الصلاة والسلام- بيخترق المجتمع. ترق - 
صلى الله عليه وسلم- الأماكن اللي فيها تجمعات للناس ويبدأ يتكلم 


عن ربنا -سبحانه وتعالی-. 


في الفترة دي طبعا الأماكن دي كانت أماكن عبادة أصنام» كانت أماكن 
سوق غخاسة كانت سوق العبيد» كانت أماكن سوق للبيع والشراء, 
وتقعد فيهاء اللي هو سيدعو ناديه, في النوادي اللي هي الأماكن اللي 
بيجتمع فيها الناس» وكان البي -عليه الصلاة والسلام - بيخاطب 
الجميع» يعني كان بيخاطب بقى ايه الناس اللي جاية من بره السواح 
اللي داخلين مكة عشاك يبيعوا ويشترواء كان بيخاطب أهل مكة 
نفسهم. كان بيخاطب الكبار, كان بيخاطب الصغار, أي تجمع فيه 
كان تلاقى النبي -عليه الصلاة والسلام- ايه؟ النبي -عليه الصلاة 
والسلام- مخترق, الفترة دي كانت فترة دعوة بدأ النى -عليه الصلاة 

والسلام- يخترق فيها الجتمع» طبعا الفترة دي بدأ يحصل تضييق على 
دعوة النبي -صلى الله عليه وسلم-. وبدأ يحصل تضيق على شخص 
البي -صلى الله عليه وسلم- وبدأ يحصل نوع من أنواع الإيذاء 
لأصحاب النبي -صلى الله عليه وسلم-. والإيذاء ده امتد إلى إن 
بعضهم قتل وبعضهم عذب وبعضهم اتحرم من أشياء كثيرة» حصار 
مجتمعي. حصار اقتصادي» ضغط آمني» إيذاء بدي» كمية من 
الضغوطات كانت على المسلمين في الوقت ده شديدة جداء بعضهم 
هاجر إلى الحبشة» وبعضهم استمر مع النبي -صلى الله عليه وسلم-. 


في الفترة دي بدأ النبي -صلى الله عليه وسلم- بتنزل بعض آيات 
القرآن تُعَلُم البي -صلى الله عليه وسلم- وتعلم أصحاب النبي - 
صلى الله عليه وسلم- طبيعة الطريق» ونزلت آيات اللي هي بتسمى 
السور المكية. بتتکلم عن الجنة وبتتكلم عن النار وبتتکلم عن قصص 
الأنبياء» قصص الأنبياء كلها تقريبا ذكرت في مكة» يعني كل قصص 
الصراع اللي موجودة في القرآن هتجدها معظمها موجودة فين؟ في مكة, 





"(الغربة والقوة) غلام الأخدود" من اة "قيم تربوية" 





شبكة الطربق إلى الله way2allah.com‏ 

في قصص أنبياء ذكرت في المدينة ولكن غالب قصص الأنبياء ذكرت 
أصلا فين؟ في مكة. 

في هذه الفترة بدأ النبي -صلى الله عليه وسلم- بيحض أصحابه وبيعلم 
أصحابه معنى الصبر والثبات» ومعنى الصبر والثبات إن إحنا أحيانا 
المعنى ده مهم جدا لأي واحد عايز ينجح سواء في دنيا أو في دين إن 
كتير بيبقي عنده مساحة ايه؟ هو مستعجل» هو عايز يأخد الحاجة في 
لحظتهاء عايز بسرعة يوصل للناتج» عايز يرى شمرة ما يفعله سريعاء 
مبيعرفش يأخد الطريق من أوله. مبيعرفش يصبر» مبيعرفش يصمد, 
مبيعرفش يثبت» لذلك هتجد من أول المعاني وإن شاء الله يبقى لينا 
جلسة عن الصبرء من أهم امعان التي عُلّمها البي -صلى الله عليه 
وسلم- والذي ينبغي علينا أن نتعلمها؛ مسألة الصبرء يعنى لفظ الصبر 
ده اتذكر ده قيمة من القيم العلياء زي العدل كداء ده قيمة كبيرة جدا 
في الشرع؛ من أول بعثة النبي -صلى الله عليه وسلم- لحد آخر حياة 
البي -عليه الصلاة والسلام- والوحي بيتكلم في الصبرء لو عديت 
الآيات اللي نزلت في مكة في الصبرء والآيات اللي ذكرت في المدينة 

في الصبرء لو شوفت الآيات أو الأحاديث اللي النبي -عليه الصلاة 
والسلام - اتكلم فيها عن الصبر وفضل الصبر تتعجب إيه ده؟ هو 
الصبر بالقوة دي؟ هو الصبر بالمكانة دي في الدين؟ هو قيمة الصبر 
محتاجة نتکلم فيها بالكثرة دي؟ هو محتاجة نتکلم فيها كتير قوي كدا؟ 
آه, لأن هذه قيمة عظيمةء والصبر له معانن» احنا كتير متبادر إلى الذهن 
إن الصبر على البلاء أو الصبر على الأقدار لكن أعظم الصبر وهو 
الصبر الرئيسي وهو المعنى الأصيل اللي إحنا مخاطبين به هو الصبر 
على إقامة الدين, اللي هو "وَلِرَبَكَ فاص" > "فاصبز كما صر 
ولو العم منَ الرُسّْلٍ' > إنك تقيم الدين وتصبر على 
الإيذاءء إنك تقيم الدين وتصبر على اللأواءء إنك تقيم الدين وتصبر 
على التضحيات, إنك تقيم الدين وتصبر على ما تلاقيه في سبيل إقامة 
الدين» اللي هو "يا بي أقم الصّلاةَ وَأَمْرْ بِالْمَعْرُوفٍ وَانْهَ عن الْمُنگر 
اص على ما أصابك إل ذلك من عزم الأمور" لقمان:۷١‏ وهذه 
عزائم الأمور وإن هذه التي فضل با أولي العزم من الرسل, "فاصير كما 

> دي عزائم» يعني فيه نبي وفيه نبي صاحب عزبمة, ايه اللي 
فضل بيه صاحب العزيمة عن غيره اللي هو ايه؟ الصبرء الصبر على 
ايه؟ على إقامة دين. 
في الفترة دي بدأ النبي -عليه الصلاة والسلام- يحدث أصحابه بمذا 
الحديث؛ الحديث صراحة» حديث طويل جميل وفيه سورة نزلت في 
القرآن اللي هي سورة البروج» اللي هو حديث معروف اللي هو حديث 
غلام الأخدود. 





ايه قصة غلام الأخدود ده؟ 
البي -صلى الله عليه وسلم- بيعلم الصحابة بيقول لحم إن فيه قصة 
من قصص بني إسرائيل في فترة من فترات الحياة التي عاش فيه الناس 
معاناة وتضييق على الدعوة, بدأ البي -عليه الصلاة والسلام- يذكر 
قصة غلام» قبل ما هقولكم قصة الغلا في رواية الترمذي» حديث 
موجود في مسلم وموجود في غيره من أصحاب السنن» لكن في رواية 
الترمذي في حديث راويه صهيب» صهيب ده من أصحاب النبي - 

صلى الله عليه وسلم- كان عربيا ثم بيع؛ فاتباع على إنه رومي؛ عشان 
كده مشهور إنه صهيب بن سنان الرومي, هو أصلا عربيء لکن هو 
اتباع رقيق عبد فين؟ في مكة على إنه رومي» وصهيب ده من أكثر 
الناس التي ضحت مع النبي -صلى الله عليه وسلم-» صهيب لما تاجر 
واعتق وبعد كدا كان من الأغنياء فلما جه يهاجر قالوا له لا انت جيت 
لنا فقير تروح فقير» ياجماعة دي تجارتي دي فلوسي حد فيكوا عتب 
عليا أنا خت فلوس حد سرقت حدء قالو لا انت مسرقتش حد ولا 
حاجة. بس انت با إن انت مسلم تسيب كل مالك. وبالفعل ترك 
صهيب بن سنان الرومي كل ماله» وخرج إلى النبي -صلى الله عليه 
وسلم-» فلما قدم على النيّ -صلى الله عليه وسلم- المدينة. قال 
النبي -صلى الله عليه وسلم-: ربح البيعٌ أبا يتحجيى, ربح البيعٌ أبا يحبى. 


كانَ رسولٌ الله -صلى الله عليه وسلم- إذا صلَّى العصرّ مس - 
والمحمسُ في قول عضهم ترك شفتيه كأنّهُ يَكلّمُ - فقيل لَهُ: إِنّكَ ي 
رسول الله إذا صليت العصرّ همست؟ قال: إِنَّ نبيّا من الأنبياءٍ كان 

و 
عه 


أغجب امه فقال: مَن يقومُ لمولاءِ؟ فأوحى الله إليه أن خَيرَهُم -يعنى 
البي صلى الله عليه وسلم- بيقول للصحابة إنه في لحظة من اللحظات 
نبي من الأنبياء اعجب بقومه» فربنا -سبحان وتعالى - أوحى إلى هذا 
البي» إن هو أعجب بقومه يعني أعجب بإبمان قومه وبثبات قومه وبقوة 
قومه وبصبر قومه على الطاعة» فلما أعجب ربنا -سبحانه وتعالي- 
أنزل الوحي يقوله إنت هتفقد هولاء القوم» خَيْرِهُم بين أحد ثلاثة» أن 
خَيرَهُم بينَ أن أنتقمَ منهُم وبِينَ أن أُسِلَّطَ علّيهم عَدوَّهُم فاختاروا 
التتقمة. فسلّطَ علَيهمُ المُوتَ. فمات منهُم في يَومِ سَبِعونَ ألا" كان 
ينبغي عليه أن نكل الأمر إلى الله أن نكل الأمر إلى الله -سبحانه 
وتعالى --,» عشان كده النبي -عليه الصلاة والسلام- كان بعد هذا 
الحديث في الرواية الأخرى على ما أذكر رواية الإمام أحمد كان يقول 
بعد هذا الحديث» كان إذا التفت النبي -صلى الله عليه وسلم- من 
صلاته يقول: "اللهم بك أصول وبك أجول وبك أحول وبك أقاتل". 
يعنى إن انت لا ينبغي عليك أن تلتفت إلى الأسباب, بيقولوا لما سيدنا 
يوسف قال : rE‏ عند رَبك" > هو هنا إيه؟ هو الحقيقة 





ج الترمذي 

هو ماقالش حاجة حرام لكنه لما التفت إلى الأسباب» الله يغار على 
قلوب الصالحين من أن تتعلق بغير الله فلبث في السجن إيه؟ بضع 
سنين. لا جه المرة التانية قال له: "قلمًا جَاءَهُ الول قال ازْجِعْ إِلّ 
ربك" > ليه لأنه خللاص أصبح قلبه صافيا خالصا لله. 
بيقولوا إن سيدنا إبراهيم أكثر من ذكر إسماعيل؛ أكثر من ذكر ابنه, 
فأمره الله أن يرى السكين على رقبة ابنه, فلما وضعها تخلص» سيدنا 
إبراهيم لما تيجي تشوا ف كداء في كتاب الله -سبحانه وتعالی- "وَاجْنْبني 
وَبَيَ" > أكثر إبراهيم عليه السلام فربنا -سبحانه وتعالى- 
أراد ألا يحعل في قلب إبراهيم وألا يكون في قلب إبراهيم إلا الله. 

هنا النبي من الأنبياء أعجب: أنا عايز الشاهد من الحديث اللي هو 
النبي -عليه الصلاة والسلام- بيقول أعجب بأمته فقال من يقوم 
لاي هو هنا المفروض يكل الأمر إلى الله -سبحانه وتعالى- إن "من 
صر من الله" > لكن من يقوم لؤلاء يعني هؤلاء إيه. إن 
هؤلاء هم السبب في النصر "ووم حتانٍ إذ أغجبكمْ گفرنكم فلم 


غ عَنْكُنْ شَيْنَا وَضَافَتْ عَلَيْكُوْ اض ما ربث" إن هنا 
رم . 59 4 رگ حب 1 

لم تغن شيئا ليه؟ لأنما أعجبتكم» أومال النصر نزل امتى؟ "ولق نَصَرَكُمْ 
الله ببذر وَأَنعُمْ ذل" > يبقى لما ذليت لله نصرك الله 
يبقى النصر مع الذلة لله -سبحانه وتعالى-, النصر مع الصبر» دي 
قوانين للنصر» خد بالأسباب لكن اعلم أن النصر مع الصبرء الصبر 
في طاعة الله اعلم أن النصر مع الذل لله -سبحانه وتعالى-. 

هنا لما نبي أعجب ؛ النبي -عليه الصلاة والسلام- بيمهد للحديث, 
صهيب بيقول إن النبي -عليه الصلاة والسلام- إذا ذكر حديث الغلام 
كان يذكر قبل حديث الغلام حديث النبي الذي أعجب بقومه فقال 
من يقوم لهؤلاء القوم, فأوحى الله إليه أن خيرهم بين أن أنتقم منهم وبين 
أن أسلط عليه عدوهم, فاختار النقمة. فسلط عليهم الموت» فمات 
منهم في يوم سبعون ألف. 

ايه ده سبعون ألف من الصالحين» سبعون ألف من الصالحين ماتواء ليه؟ 
قوم استبدلوا لأنهم أعجبواء وكأن النبي -صلى الله عليه وسلم- بيعلم 
أصحابه» كأن ربنا -سبحانه وتعالى - بيعلمنا إن إحنا دائما ونحن نأخذ 


بالأسباب علينا أن نعلم ونتذكر ونوقن أن الناتج من عند الله -سبحانه 

وتعالى-: أن الذي يقدر على كل شيء ويتحكم في كل شيء هو الله - 


سبحانه وتعالى -. 


5 بيقول: وكان إذا حدث بمذا الحديث حدث بالحديث الآخرء, قال: 
"كان ملك من الملوك وكانَ لذلِكَ الملك كاهنٌ يَكْهِنْ لَه فقال الكاهن: 
انظروا لي غلامًا فَهِما - أو قالَ: فطتا - لقنا فأُعلَّمَهُ علمي هذا - 
النبي عليه الصلاة والسلام- بيحكي قصة مملكة من الممالك ذي ما 
دول اتقتلوا أو ماتوا في سبعين ألف» أن عايز بس أقول لك في أمارات 
بتظهر في مجتمعات معينة؛ يعني النفاق بيظهر عند القوة, والانتكاس 
بيظهر عند البلاءء يعني لما تلاقي انتكاس؛ غالبا مبيظهرش الانتكاس 
في مراحل القوة, أومال بيظهر ايه في مراحل القوة؟ بيظهر ايه؟ بيظهر 
النفاق. أومال الانتكاس بيظهر امتى؟ بيظهر في مراحل الضغطء فتفاجاً 
إن فيه سورة مغلا كاملة اتكلمت عن الانتكاسء انتكاس أقوام, زي 
سورة الأعراف مثلاء وانتكاس أفراد من أول إبليس لحد "الذي آتَيْنَاهُ 


آیاتتا »> دي اتذكرت فين أو جت فين في القرآن؟ جت 

في أي مرحلة من مراحل دعوة النبي -صلى الله عليه وسلم-؟ تفاجأ 
إن هذه جاءت في مرحلة الاستضعاف, مكة, الأعراف مكية, ليه المعنى 
ده يتقال؟ لأن المعنى ده بينتشر في هذه البيئة. 

فالنبي -صلى الله عليه وسلم- بيقول للصحابة انتوا صامدين وصابرين 
وعندكم من البذل والتضحية كثير» لكن لا تُعجبوا بهذا فإنه من أعجب 
من قبلكم استُبدل, اتقتلواء ماتواء وبعدين حكى النبي -صلى الله عليه 
وسلم- قصة؛ قصة أبطاها فعلا ماتواء ده نوع تابي من أنواع القتل» ده 
نوع تاي من أنواع الإيذاءء ونوع من أنواع الصمود., فقالهم متعجبوش 
وتعالوا لما اقلكم الصبر بيمشي إزاي» تعالوا أما أقلكم الثبات بيبقي 
إزاي. 


فحكى النبي -عليه الصلاة والسلام- قصة من قصص التاريخ» قصة 
اسمهاء ربنا -سبحانه وتعالى - ماذكرش اسم الملك ولا اسم الملكة, ولا 
ذكر كان لون الحجارة كانت إيه ولا كان قصر شكله ايه. إنما ذكر 





"(الغربة والقوة) غلام الأخدود" من ساسلة "قيم تربوية" 





شبكة الطريق إلى لله way2allah.com‏ 
المملكة. والقصة التي ذكرها البي -صلى الله عليه وسلم- في غابر 
الدهر دي وحي هو عرف منين؟ يعني النبي -عليه الصلاة والسلام- 
مادرسش تاريخ عشان يعرف هذه القصة, ده سيدنا جبريل نزل يعلمه 
إياهاء ونزل سورة من سور القرآن بتتكلم على هؤلاء 'وَالسَمَاءٍ ذَاتِ 
لوج * وَالْمَْم الْمَوْعُودٍ * وَشَاهِدٍ وَمَشْهُودٍ * فيل أَصْحَابْ الأخذود' 

» من أصحاب الأخدود؟ فنزل جبريل يعلم النبي -صلى الله 
عليه وسلم- من هم أصحاب الأخدود, "فل حاب الْأَخْدُودٍ' يعني 
لعن أصحاب الأخدود» يعني طرد أصحاب الأخدود. طا أقول لك 
هتتقتل» هذه دعوة, "فل أَصْحَابْ الْأَخْدُودِ". ليه؟ ليه؟ عملوا ايه 
أصحاب الأخدود دول؟ أصحاب الأخدود دول تعالوا نشوف قصة 
أصحاب الأخدود. فعلم النبي -صلى الله عليه وسلم- أصحابه ألا 
يعجبوا بثباهم وصمودهم» ثم علم البي -صلى الله عليه وسلم- صورة 
من صور التضحية والثبات. 

قال إنه كان فيمن كان قبلكم ملك وكان للملك کاهن» كاهن؛ ساحرء 
ودابما لكل ملك ساحرء يعني أركان الملك كدا إيه؟ لازم يبقي فيه ملك, 
عشان يبقى فيه ملك يبقي لازم فيه ايه؟ حد بيعمل جلا جلاء الساحر 
ده وظيفته ايه؟ يقلب الحق باطل والباطل حق» يغير الحق يحطه حق 
قوي» يغير الباطل يخليه باطل قوي» ده داعا كداء إن من البيان لسحر› 
ده يغيرء "سَحَرُوا أَغينَّ التاس" > السحر ده قوة, قوة 
خارقه تغيريه تأثيريه» هذه القوة الخارقة, التأثيرية دي والتغيرية دي, اللي 
أحيانا بتتم بالشياطين» وأحيانا بتتم بالحيل» وأحيانا بتتم بالكلمات, 






وأحيانا بتتم بالبيان والخطاب وبالمشاهد والكاميرات والتصويرات» هذه 
لابد لكل ملك من ساحرء دي قوانين كده اللك يعني الملك غير 
النبوة» الخلافة غير الرياسة, ليه؟ لأن خلافة البي -عليه الصلاة 
والسلام- كانت ها قوانين؛ ماشية دین» لما خلصت» عشان كده بيقول 
ايه الخلافة الراشدة ثلاثون سنة» ليه؟ بعد كده طب ما هما كانوا 
بيحكموا بالشرع برضه» بس ماعدتش بقی» بقوا بیحکموا على ايه؟ 
على نظام الملوك, لكن التانين كانوا بيحكموا على نظام الايه؟ على 

نظام الأنبياءء فده مختلف عن ده تماما. تصورات ورؤى وأفكار 
وأولويات ومارسات وقصص المدافعة, ده غير ده تماماء مع إن ده هنا 
بيطبق دين وهنا بيطبق دين» بس معاوية بن أبي سفيان -رضى الله عنه- 
غير علي بن أبي طالب» علي بن أبي طالب ده ايه؟ خليفة راشد» معاوية 
ن أي سفيان ده ايه؟ ده ملك صحابي, الاتبين صحابة والاتبين -رضى 
لله عنهم-. والاتنين بيطبقوا دين» بس دي طريقة في الحياة مختلفة عن 


هذه الطريقة. 


فالملك اللي كان من قبلكم ده كان له ساحرء الساحر ده راجل بيعلم 

السحر, والساحر ده يا جماعة من أكبر جنود الملك, من أكبر أدوات 

الملك» اللي هو ايه؟ فرعون كان دايا له سحرة» كان فرعون عنده 

هامان وقارون والسحرة, ده تلاقي القرآن ذكر هؤلاء. ده ملك» دي 
يقة في الحياة. 

فكان فيه ساحر» الساحر ده كان بيعمل ايه الساحر؟ بيقلب الحق 

باطل والباطل حق» ده معناه إن المملكة اللي بيحكمها هذا الملك غالبا 

فيها شعوذة, غالبا فيها ضلال, لإن ايه اللي يخلي الملك يحتاج ساحر 
إلا إذا كان مشعوذ, إلا إذا كان ضلالي, إلا إذا كان ظا إلا إذا كان 
كذاب, إلا إذا كان دجال» إلا إذا كان عايز يأكل أموال الناس 
بالباطل» هيحتاج ساحر ليه؟ ما هوا لو راجل ماشي في السليم هيحتاج 
ساحر ليه؟! ويبقى الساحر مقرب عنده ليه؟ ففهمنا من الجملة الأولانية 
إن كانت مملكة إيه؟ في ضلال» وإن كان الملك عنده إيه؟ ساحر؛ 
الساحر ده كبر في السن» النبي -عليه الصلاة والسلام- بيحكي قصة 
ساحر كبر في السن» بس الساحر ده فاهم إن هو صاحب رسالة, يعني 
السحر بالنسبة له مش أشخاص ده فكرة» ده راجل مش هينفع بموت 
من غير ما السحر وصنعته تضيع» فقالك أنا لازم أورث السحر. 
عارفين يعني إيه أقوام بتورث الكفر؟ وأقوام بتورث الفسق؟ فيه أجيال 
بتتربي على ده» أجيال بتتربى على الفساد. والراجل كبر في السن قالك 
أنا محتاج حد يشيل معاياء هو انت متخيل إن أنا هشيل لوحديء أنا 
مش هقدرء أنا خلاص كبرت في السن, فقرر إن هو يجيب إيه؟ يفتح 

أكاديمية لتعليم السحرء, أكاديمية كده معهد السنيمائي» دي بتعمل إيه 
وظيفتها تعمل إيه؟ تطلع سينمائيين» تطلع سحرة. 

فان أخاف أن أموت فينقطِعَ منكم هذا العلمُ -ياواد! السحر بقى 
علم» راجل صاحب رسالة, راجل عنده قضية عايز يورثهاء راجل بيدور 
على من يورثه» عمل مسابقةء عايزين ياجماعة نشوف حد يكون إيه؛ 
يتعلم السحر, ويدخل القصرء والملك على عينهء الملك ده كان مساهم 
معاه» ليه؟ لإنه عارف إن ملكه مش هيستمر إلا بالسحر -. 

ولا کون فيكم من يعلمُةُ. قال: فنظروا لَهُ علّى ما وصف, فأمروةُ أن 
بحضرٌ ذَلِكَ الكاهن وأن يختلف إليه. فجعل يختلف؛ إليهِ وكانَ على 
طريق الغلام راهب في صومعة بدا يتقدم شباب؛ وجه شاب غلام, 
يعني ماتقدرش تقول عليه كبير في السن بالغ؛ ولا تقدر تقول عليه طفل 
صغير غير نميزء هذا الغلام قدم مع الساحر وتعرف عليه وتعلم السحر 
الساحر بيعلمه جلا جلاء بيعلمه إزاي يتستحضر الشياطين, إزاي يعمل 
خوارق للعادات, إزاي يكتال» إما حيل شيطانية أو احتيالات للنصب» 
فهو بيعمله إيه؟ يا يجيب شياطين ويبقي شيطان زيهم يا يبقي كذاب 

ودجال وينصب على الناس ويعمل حيل عشان يغير الحقائق» عشان 
يقول لك هي موجودة ومش موجودة» عشان يخلى الأبيض أسود 
والأسود أبيض, عشان بخلي الحاجة تختفي وهي موجودة أو تبقى 
موجودة وهي تنتفي, عشان يغير المعاني عند الناس. 

وظيفته إيه؟ وظيفته كداء ليه؟ الناس هتخاف. الناس هتتبعه» الناس 





هتعرف وتقول دي خوارق للعادات وأشياء عظيمة يبقى الراجل ده 
أكيد صح نخاف منه. يدخل جوه الناس خوف من غير الله. ويدخل 
جوه الناس حقيقة غير التي أراد الله ويجعل الناس تتبعه إما رجاءً فيما 
عنده يقول له اشفيني أو اهديني أو ارزقني أو اعطيني, إما يجعل الناس 
ترجوه أو تخاف منه» يقول لك يا عم لأ ابعد عنه ده مخاوي, ده معاه 
شياطين, ده انت متعرفش ببعملوا في الناس ايه فيلعب في ميزان الخوف 
والرجاء عند الناس» والملك عايز ذه ليه؟ ما هو كله بتمنه» ما هو 
الساحر هياخد مكانه في الملك ويعيش ملك ويعمل اللي هو عايزه في 
المملكة, وكل الأكل والشرب والطعام والشراب والأموال والمناصب 
كلها تبقى تحت إيديه» وني نفس الوقت مين الكبير الملك, فالملك 

مستفيد» يبقي علاقة ايه» اكسب وليكسب الجميع» هيخسروا في 
الآخر» هيخسروا عند ربناء لكنه في علاقة الدنيا هما الاتنين شايفين إن 
هما إيه كده كسبانين. 


الفترة دي يا جماعة كانت فترة في غاية الاستضعاف بعد رفع المسيح, 
بعد رفع سيدنا عيسى» اللي هو درجة وصلت في الدين إن مفيش حد 
بيشتغل في الدين خالص» ممنوع, ولا واحد بيتكلم في الدين» ولا واحد 
اللهم إلا واحد راهب قاعد في الصومعة لوحده» متخيلين وصل الدين 
لحد فين؟ الدين انعزل عن الحياة» رجال الدين مش موجودين أصلاء 
علماء الدين تبخرواء ماعدش حد بيتكلم في الدين أصلاء ولا بيسمع 
دين أصلاء مجتمع ابتعد عن الدين أقصى ما بمكن الابتعاد. حتى إن 
الدين أصبح مزويا في صومعة بمارسه رجل لوحده» غير مسموح إن حد 
يروح له ولا يقابل حد» ده محدد إقامته. وبيعبد ربنا في الصومعة لوحده. 
وقرر إن هو مايعيش مع الناس في المملكة, قرر إن هو يعمل إيه؟ إنه 
يعيش في الصومعة, حد عارف عنه حاجة؟ لا. 

كده المشهد: تملكة, ظلم. سحرة, ساحر كبير في السن» فتح معهد, 
جاله شاب» وعلى الناحية الأخرى. جبل على الطريق. فيه كهف› 
واحد فيه قاعد» يعبد ربنا لوحده. 

لما يوصل الدين لمرحلة من المراحل» إن مايكونش موجود في الحياة, 
ويبقى أعظم حاجة بتتعمل في الدين كله إن واحد قاعد في صومعة 
لوحده بيعبد ربناء من غير ما حد يعرف عنه حاجة. 

لك أن تتخيل حال هذا الدين في حال هذه المملكة, المملكة دي 
متخيل هيبقي فيها إيه؟ عفاف بقى وأكل من حلالء وناس وبنات 
محترمة وولاد محترمين وأدب وأخلاق وعدل وكده!! هتلاقي ده؟ إذا 
اختفى الدين لا شك هتلاقي ظلم وشعوذة ودجل وضلال وخزعبلات 
واعتقادات خاطئة وفساد وتوكل على غير الله وعبادة غير الله وجلا 
جلاء وناس بتعبد قبور وناس بتجري على أي حد تقوله اشفيني وارضيني 
وارزقني واهديني» يعني مسألة مضطربة إن الشرك يكون منتشر 
والفساد الأخلاقي يكون منتشر والظلم الاجتماعي يكون منتشرء ليه؟ 
ما هو مفيش دين. والانتحار يكون منتشر ما هو مفيش صبر» مفيش 

قضاء وقدر» مفيش رضاء مفيش توكل على اللّه. مفيش اعتبار أن للكون 
إله. فيبقى يا آخد الحاجة دي يا هموت» لا موت. 


البي -صلى الله عليه وسلم- بيحكي للصحابة بيقول: فأمروه أن 
بحضر ذلك الكاهن وأن يختلف إليه» فجعل يختلف إليه. قالوا للغلام 
ده انت عشان تتعلم لازم يبقي فيه جلسات فردية مع الساحر, تاخد 
كورس خصوصي» ماعدش ينفع إنك تقعد وسط الناس» انت لازم تبقى 
إيه؟ لازم تبقى لوحدك, والغلام كان بيتقدم بسرعة» كان ذكي, آنا عایز 
أقول لك هو ليه النبي -عليه الصلاة والسلام- بيقول للصحابة ده؟ 
يعنى إيه النبي -عليه الصلاة والسلام- يقعد مع أبي بكر وعمر 
وعثمان, يقعد مع علي بن أبي طالب» وطلحة بن عبيد الله والزبير بن 
العوام يقول لمم قصة الصحابي دي» النبي-عليه الصلاة والسلام- عايز 
يعلمهم معنى, معنى قد ايه الغلام ده كان له طريق, يعني ايه اختار 


الطريق» معنى إنك تتحط في مفرق» الغلام كان بيتعلم السحر بس, 

حياته مفيش فيها أي دين» عاش سنيين من عمره مفيش أي حاجة في 
حياته إلا السحر. 

الأول أنا عايز بس أسألك؛ الأب لما يروح يودي ابنه للساحر عشان 
يبقى غلام الساحر عند الملك» ده أب عامل إزاي؟ انتهازي طبعاء أب 
عايز ايه؟ عايز يصل إلى الملك, مستوى دينه عامل إزاي؟ اللي هيروح 
يودي طفل صغير كده يقوله روح للساحر عشان تبقى ساحر كبير لما 
تكبر» الأم اللي دخلت بنتها أكاديمية رقص عشان لما تكبر تبقى 
رقاصة» متخيل دي مستواها الديني عامل إزاي؟ مستوى أفكارها تبقى 
عاملة ازاي؟ يقولك أصل هتبقى بتاعة باليه» متخيل دي مستواها 
العقلي عامل ازاي؟ مستواها الأخلاقي عامل ازاي؟ مستواها الفكري 
عامل ازاي؟ اللي بتعلم بنتها وهي صغيرة الرقص عشان تبقى رقاصة 
لما تكبر اللي بيعلم ابنه وهو صغير السحر عشان يبقى ساحر لما يكبر, 
انت فاهم يعني ايه ساحر؟ ده السحر ده مذموم على ألسنة جميع 
الأنبياءء يا أخي ده من أول خلق آدم والشياطين مذمومة» والساحر 
رجل الشيطان الأول» يعني مفيش على لسان ني من الأنبياء عبر 

العصور قالك السحر في مرة يبقي حلو ومع ذلك الراجل رايح يودي 
ابنه أكادعية السحر العالمية» عشان يبقى ايه» يبقى ساحر عظيم. 


دخل الغلام أكادبمية السحر عند الكاهن, وبدأ يقعد معاه قعدات 
خاصة وبدأ يتقدم ويتعلم السحر, في طريقه إلى تعلم السحر دخل مرة 
الكهف. وانظروا كيف رتب الله -سبحانه وتعالى - أمر الدين» ماتقلقش 
على الدين, الدين مكمل» الدين هينتصر هينتصرء الدين قايم قاي 
اقلق على نفسك» ان شوفوا إن الدين كان منزوي لحد واصل لحد فین» 
لحد ما يبقى راهب في صومعة في كهف. في مكان بعيد عن الحياة» لكنه 
كان راهب صادق» هو قرر إنه هو مش هينضغط, ومهما انضغط 
هيكمل ويستمر حت لو لوحده» فبعث الله -سبحانه وتعالى- إليه من 
يعلمه. 

ذهب الغلام إلى الراهب فإذا بالراهب فرع, مين انت؟ قاله ده أنا جاي 
وكنت معدي في الطريق, اقعد معاك شوية, انت مين؟ اتكلموا عن ربناء 


اتكلموا عن عظمة ربناء اتكلموا عن خلق السموات والأرض» اتكلموا 

عن التوحيد» اتكلموا عن أن للكون إله. اتكلموا عن الدار الآخرة 
واليوم الآخرء الغلام بدأ قلبه يتحرك, بدأ يتغير» حب قعدة الراهب, 
فبقى كل يوم وهو رايح يعدي عليه يقوله اقعد معاك تديني جلسة, 
قولي أي حاجة من اللي انت بتقولها دي» علمني» أنا عايز أعرف, فبدا 
الغلام يبقى عنده مصدرين من مصادر التلقي» بيروح يقعد مع الساحر 
يعلمه الكفر والشعوذة, ويقعد مع الراهب يكلمه عن ربنا والدار الآخرة 
والملائكة والجنة والنار» فبقى الغلام عنده حيرة» بقى عنده مصدريين» 
يقعد في الجامع يتعلم دين» وينزل تحت مع أصحابه شياطين, ده بقى 
يكلمه في بنت مش عارف بتعمل ايه في الحرام, وده يكلمه في خدرات» 
وده يكلمه في إلحاد» وده يكلمه في شبهات عقلية على سنة البي - 
عليه الصلاة السلام- وده يكلمه على ايه» عنده بقى مصدريين من 
مصادر التلقي, يمين وشمال. 


الغلام فضل يزيد؛ قالك أنا مكمل» بس الحقيقة إن المشكلة حصلت 
مش لما کان الشمال موجود» المشكلة حصلت لا الكلام عن ربنا بقى 

موجود, لأن الحق ثقيل» الحق بيرفض الباطل؛ الباطل ممكن يتعايش مع 
الباطل عادي جداء لكن الحق مابيعرفش يتعايش, الحق بيدمغ الباطل» 
يعني بيديله في دماغه» يعني بيكسر دماغه» الحق قذائف بتستحيل معاها 
إنك انت تعيش التناقض. 

فبدأ الغلام يحصل جواه نوع من أنواع التناقض في المعلومات» واحد 
بيقول له الكون له إله. والتانن بيقوله جلا جلاء واحد بيقوله لا إله إلا 
الله الله خالق كل شيء» والتانن بيقول له انت لو عملت كده الشيطان 
هيقولك كذا وتعمل كذا عشان الشيطان يجي فيعمل كذا. 

قال: أحسب أن أصحاب الصّوامع كانوا يَومئذٍ مُسلمِينَ - قالَ: فجعل 
العْلامُ يأل ذلك الرٌاهب كلّما مر به فلم يرل به حى أخبرة, فقالَ: 
إا أعبدُ الله قالَ: فجعل الغُلامُ بمكث عند الرّاهب ويبطئ عن 
الكاهن, بدأ الغلام يعمل إيه؟ يقعد شوية مع الراهب ويطول شوية, أنا 
عايز أقول لكم شوفوا الدين دخل إزاي جوه قلب الغلام, الأول 
فضول» وبعد كده حب» وبعد كده بدأ يحتال» ما هو عشان يقعد 

وهو رايح هنا ويتأخر وهو رايح هناء فأمه تزعقله إنت كنت فين؟ قاها 
كنت عند الكاهن» الكاهن أخرن النهاردة. يروح للساحر يقوله انت 
كنت فين اتاخرت ليه؟ أناء أمي زعقت لي كانت عايزانى في مشوار, 
فبدأ يقول للكاهن أمي وبدأ يقول لأمه الكاهن, وهو في النص قاعد 
مع الراهب» قاعد, بدأ يطول المدة بدأ يشعر بأن هذا هو الحق. 
الحق لما بيصيب الفطرة بيغيرء القرآن يا جماعة والوحي مش كلام 
تأثيري؛ الوحي كلام تغييري؛ يعني مش معان أنا عايز معنى بس يسخني 
أروح أعيط. أنا عايز أقعد في الجلسة أحس إننا أنا زدت» الوحي 
مابيعملش ده بس» الوحي بيغير فكرة, بيغير تصور» بيغير عقيدة» بيغير 
خلق» بيخليك بعد ما كنت متكبر متواضع» بيخليك بعد ما كنت 
بتصعر خدك للناس» بقيت تقبل إن حد يقلك امشي وماتمشيش واقعد 
وماتقعدش. بيغير إنك انت بعد ما كنت مغرور إنك تبقي تتذل لله 
بيغير إنك انت كنت معتد وعنيد في رأيك إنك تبقى سهل لين مرن. 
نك عادي ممكن تتنازل عن رأيك عادي» وعادي إنك مكن ترجع في 
كلامك إذا عرفت إن ده الحق, الحق بيغيرك بعد ما كنت ملول سريع 

الملل» مابتصبرش على حاجة, ولا تجربة في حياتك عرفت تصبر عليها 


الغلام بدأ يتعلم, بدأ يشعر إن ده نور بس هو برضه مازال غلام قدراته 
العقلية وخبراته الحياتية ماتدلوش مساحة إنه يفصل فصل سريع» وعايز 
أقول لك إن الكاهن ده كان معلم, ليه معلم؟ إن لما حب يعلم السحر 
ماقلوش هاتولي ساحر أعلمه., ولا هاتولي واحد عنده نص خبرة أعلمه, 
قالهم هاتولي واحد ايه أبيضء أنا عايز عجينة أشكلهاء يدلك إنه هو 
كان عايز حد من الصفر. 

وانظروا كيف أراد الملك أن يكون الغلام الساحرء وأراد الساحر أن 
يكون الغلام ساحر, وأراد الأب والأم أن يكون الغلام ساحر, وأراد 
الجتمع أن يكون الغلام ساحرء والوظيفة المعدة للغلام أن يكون من 
الأكابر في السحرء وأراد الله -سبحانه وتعالى- أن يهدي هذا الغلام, 
فجعل في طريق الغلام راهب» وانظروا كيف رتب الله الأقدار» اترتبت 
ازاي دي؟ إن في الطريق يقعد» وبعدين لا يقعد حصل إبذاءء أول 

تضحية وأول اختبار وأول ابتلاء هتعمل إيه لما هيحصل إيذاء؟ الإيذاء 
ده وصل للضرب, بدأ الغلام ينضرب في سبيل إيه؟ إن يقعد مع 
الراهب, يتأخر ما هو بيقعد مع الراهب, والراهب ده عشان يأخره 
مش هيقعد خمس دقايق يعني بيقعد له فترة» فبدأ يتأخر في الطريق» 
أمه تقوله انت كنت فين وتقوم نازلة فيه ضرب» فراح للراهب قاله 
أعمل ايه؟ وانظر إلى صراحة الغلام, الغلام لما لقى مشكلة» ماقلش 
خلاص بقى أحلها من دماغي» الغلام شعر أن الراهب عنده حق» فراح 
له قاله أعمل إيه؟ ده يدلك على إن الراهب تغلغل في أعماق الغلام, 
يدلك على إن الغلام كان صادقء إنه راح يتناقش بكل موضوعية وبكل 
بساطة» أنا دلوقتي عندي مشكلة, إيه المشكلة؟ إن أنا بنضرب.» تدفع 






ا و و ي ا 
مشكلة» فالراهب قاله ايه؟ قاله عَرَّضء استعمل تورية يعني لما أمك 
تقولك كنت فين قوها كنت عند الكاهن ما انت برضه كنت عند 
الكاهن, وها الكاهن يقولك انت كنت فين قوله كنت عند أمي, كنت 
في البيت أمي أخرتني شوية؛ ما انت برضه كنت عند أمك. أخبر الغلام 

الراهب بذلك فقال له: إذا قال لك الكاهن أين كنت فقل عند أهلي, 
وإذا قال لك أهلك أين كنت فقل لحم أنك عند الكاهن, قالَ: فبَينما 
الغُلامُ علّى ذلك إذ مر بجماعةٍ من الاس كثير قد حبّستهم دابّة. في 
الموقف ده والغلام بيتلقى دين وبيتلقى سحرء وبيتلقى أمور الشرع 
والحق وأمور الباطل» الغلام هنا الباطل بالنسبة له بيجيله بالصدفة؟ لا 
بيجيله تعليمي» يعني الغلام بيْعَلّم الباطل» يعني أبوه وأمه حطينه في 
أكاديمية يتعلم الباطل» الحق بيجيله بالصدفة لأن أحيانا انت بتبقى 
قاعد ورايح تتعلم حق أو رايح تتعلم دين؛ وامجتمع اللي حواليك فيه 
مشكلة» فاجتمع ضاغط عليك في حته معينة» فانت اتعلمت الحق 
تعليم تلقن مقصود., والباطل اخدته ايه؟ تَشَرْبء ماشي كدا؟ وأحيانا 
فيه واحد لأ ده داخل أكاديمية التشرد, يعني هو قاعد في وسط ناس 
بتعلمه إزاي يبقي بايظ. يعني فيه واحد بيبقي بايظ كده ايه؟ شهوة 
يعني» فيه واحد لاء ده رايح يتعلم البوظان واخده مدرسة. 

الغلام كان بيتعلم الاتنين. عجلة الحق أقوى ولا عجلة الباطل؟ عجلة 
الحق أقوى بكثير من عجلة الباطل» فلما حصل موقف من المواقف, 

موقف مجتمعي» الغلام مرة ماشي في الشارع الناس عرفت إن ده غلام 
مين؟ الساحر, معنى الكلام إن ده غلام الساحر معناه إنه إيه؟ اتفتح 
له الآفاق. عارف انت إيه» الواد ده في جامعة كذاء الواد ده ابن فلان, 
فبقت الناس عارفه إن ده ابن فلان» ابن فلان ده معروف إن هو هيبقى 
ايه؟ أبوه الريس» فانت طبيعي انه هو مش هيبقى دماغه عكس أبوه 
يعني» فالناس عارفه إن ده ايه؟ ده غلام الساحر, غلام الساحر! عارف 
ده اللي هو ايه؟ ده يشتغل ني مجلس الوزراء» ده بيشتغل في رياسة 
الجمهورية, ده غلام الساحر, ده الكبير. ده علاقاته واصله بالساحر 
والملك مباشرء وده اللي بيعد إنه يبقى الساحر المقبل. 


قال: فبينما العُلامُ على ذلك إذ مر بجماعةٍ من الاس كثيرٍ قد حبّستهُم 
دابَة. فقال بعضهم: إن تلك الذَّابَةَ كانت أسدّاء فجأة وهو معدي لقى 
أسد واقف والناس كلها واقفة. فأخدّ الغُلامُ حجرًا فقالَ: اللّهِمَّ إن كانَ 
ما يقول الراهب حقًا فأسألْكَ أن أقتلّها. يعنى خد طوبة كده وقام قايل 
يا رب» الرب دي كلمة هو اتعلمها من الراهبء قاله يا رب إذا كان 

كلام الراجل ده صح, خليني سبب في إن أنا أقتل الإيه؟ أقتل الأسد 
ده» وقام رامي الأسد بالطوبة. الناس كلها خايفة تعدي من الأسد, 
تخيل انت طالع من الشقة لقيت أسد في الشارع» هتقوم قافل الباب 
ومش طالع أصلاء فهو قام واقف قدام الأسد وقام جايب طوبة وقام 
عامل کده» هو فيه أسد بيرموه بالطوبة؟! وفيه أسد لو هيموت بطوبة 
هيموت بطوبة غلام؟! يعني إذا كان الكبار لو رمى الأسد بالطوبة مش 
هيموت, ده غلام؛ طفل يعني وانظروا وهو بيقول أحب إليك» إن 
الطفل بیحب» إل اللي حرك هذا الغلام هو الحب. إن فيه فرق ياحماعة 
إن واحد بيحب ربنا وواحد مابيحبش, اللي بيحب له علامات» عشان 
كده واحنا بنتكلم امبارح في الذكرء إن الذكر علامة المحبة» من أحب 
شيء أكثر من ذكره, "قل آي شَيْءٍ ابر شَهَادَةَ قل الله" ' 
إذا أردت أن تنظر إلى الحبة فانظر إلى علامات احبة. 

فالغلام هنا قال ايه؟ قال: يارب لو كان ده أحب إليك, وده يدلك إن 
إزاي إن الأمر كان لسه مش محسوم عند الغلام» يعني هو كان مصدق, 
بس فرق إنه كان مصدق وكان الأمر بالنسبة له محسوم, الغلام ده يا 

جماعة بادر بالمعاملة» هنا تحول كلام الراهب إلى فعلء إيه اللي حصل؟ 
الغلام قرر إن هو ينزل يطبق؛ يطبق الدعاءء يطبق التوكل» يطبق اللجا 
إلى الله -سبحانه وتعالى-» فلما طبق أعطاه الله لما عاش الحياة 
اختلفت» عشان كده دايما أقول لكم ايه؟ خلينا نركز على العمل» لإنه 
ليس من ذاق کمن عرف» يعنى الل 0 
ييا فسا لله لما هتعرف لذة التضحية مش 
حتسيبهاء لكن طول ما انت بتتكلم عن التضحية: أهو كلام. 


الغلام هنا انتقل من مرحلة إن هو يسمع عن الراهب إلى مرحلة إن هو 
بمارس» وما مارس التوكل؛ أعطاه الله. قال يا رب إذا كان ده أحب 
إليك» يارب اقتل هذه الدابة. وقام رامي الطوبة مات الأسد, الناس, 
الله أكبر الساحر فكل هما طبعا مش فاهمين هو قال إيه؛ ولا عارفين 
هو بيقول إيه ولا جمعوا كلمة الله ولا بقاهم سنين بيسمعوا عن الدين, 
بقاهم فوق العشر سنين ولا التسع سنين بيسمعوا فساد في فساد» بقاهم 
عشرات السنين رما لا يعرفوا شيء عن الدين» وفجأة لقوا الإيه؟ لقوا 





"(الغربة والقوة) غلام الأخدود" من ساسلة "قيم تربوية" 





شبكة الطريق إلى الله way2allah.com‏ 

الغلام بيقتل الدابة؛ الأسد العظيم اللي منع, ممكن يكون كان دينصور 
مغلا احنا مش عارفين وقتها كان الإيه؟ كان الحيوانات الموجودة كانت 
ايه» لكن اللي أنا عايز أقول لك عليه إن هي كانت دابة» مش مهم 
لکن فيه شاهد في الموضوع» شاهد نزل وسيدنا جبريل اللي شهد المشهد 
ده عبر التاريخ» وصور هذا المشهد للنبي -صلى الله عليه وسلم- إن 
الغلام قتل الدابة. 

فقال النَامِنْ: من قتلها؟ قالوا: الغلا ففزع الناس فقالوا: قد علج هذا 
الغْلامُ عِلما لم يعلمَهُ أحدٌ. قالوا ١١١ااه»‏ ده الغلام ده كسر الدنياء كان 
هناك واحد أعمىء قاله ممكن تشفيني؟ هما كلهم فاكرين ان الموضوع 
ايه؟ سحرء فالغلام قال: أنا لا أشفي أحد. وهكذا الناس» الناس بتبالغ, 
أوعى تصدق كلام الناس» لما واحد يقول لك ده أحسن درس في الدنياء 
ده ماتسمعوش أصلاء ولما واحد يقول لك ده أسوأ درس في الدنياء ده 
أصلا الكلام ده كله ضياع» برضه ماتسمعوش أصلاء الناس داعا عندها 
مبالغات» دايا عندها ده» فالناس لما شافت الغلام بيعمل حاجة قاله 


ايه؟ قاله اشفينى, مرة واحدة» من دابة ماتت حجر ؛ اشفينى, نقل نقلة 





"(الغربة والقوة) غلام الأخدود" من ساسلة "قيم تربوية" 





شبكة الطربق إلى الله way2allah.com‏ 

سريعة قوي» فاوعى تصدق» الغلام هنا كان واضح» اللي هو يقولك 
ايه؟ انت لولاك أنا كنت متء قوله لولا الله مش لولايا أنا. انت لولاك 
أنا كنت هفضل في المرضء قوله الله هو الشافي وحده لا شريك له. 
متصدقش, متصدقش الناس في المغالاة التي يغالون فيها. 

النبي -عليه الصلاة والسلام-: "لا تُطرُون كما أَطْرَتِ التَصَارَى ابْنَ 
مر فنا أَنا عَبْدُهُ"" 

وما دخل رجا مرتجفًا على ابي -صلى الله عليه وسلم- فقالَ: "هون 
عليك؛ فان لسث ملك إِنا أنا ابئ امرأة تأكل القديد"". 

أأكل كما يأكل العبد. ماتصدقش غلو الناس فيك» ولا غلو الناس في 
فلان وعلان» يبقى بائس اللي يصدق غلو الناس» شوفوا الغلام لم 
عمل ده حصل إيه؟ الناس عملت ايه؟ ورايح قام قايل له اشفيني»› 
الراجل بيعمل حاجات غريبة» اشفيني. فقال أنا له أحد» 

فقال لَهُ: إن أنت ردّدت بَصري فَلَكَ كذا وكذا. قال له: 

هذاء ولكن أرأيت إن رجع إليكَ بصِرّكَ, أتؤمن بالّذي 

رده عليكَ؟ 


ع اک 


" صحيح البخاري 
0 صحيح ابن ماجه 


"(الغربة والقوة) غلام الأخدود" من ساسلة "قيم تربوية" 








شبكة الطربق إلى الله way2allah.com‏ 
نعم. قَالَ: فدعا الله فردَ عليه بصِرَّهُ قال أنا لا أشفي أحد إنما يشفي 
الله إن شئت دعوة الله لك فشفاك. قاله طب ادعى لى يشفينى, 


فدعاه فشفاه فامن به. 


حصل بقى هنا فيه ضغطة, فيه تغير في خريطة الدعوة, ايه اللي حصل؟ 
إن الراهب كان قاعد في الصومعة» مش عارف يدعوء ليه؟ لأنه عاش 
الكبد والكمد والضعف» وكان آخر حاجة في حياته يقدر يعملها إنه 
يقعد في الصومعة, الغلام خد الدين واتحرك بيه في الحياة» الغلام خد 
الدين ونزل بيه في وسط الناس, الغلام نزل للمريض ونزل للفقير ونزل 
للمحتاج» الغلام غير خريطة الدين, لأن الدين بقى متحرك؛ بمشي به 
في وسط الناس» وده أكتر حاجة بتغير الناس» تغيير مجتمعي» إن الغلام 
عمل ايه؟ راح للمريض ودعا له. فالمريض ربنا شفاه بدعوة الغلام, 
فقالك الراجل ده أحسن واحد في الدنياء ده جالي ودعا لي, وربنا 
شفاني, آنا مؤمن بربناء وراح للتاني وراح للتالت» وراح للرابع» وبدأ 
الغلام يتحرك في وسط اجتمع. 


"(الغربة والقوة) غلام الأخدود" من ساسلة "قيم تربوية" 





شبكة الطربق إلى الله way2allah.com‏ 





طبعا الغلام كان معاه كارت كده. بيخش بيه في أي حته» ليه؟ غلام 
الساحر حد يعرف يتكلم معاه» ده خريج الأكاديعية, ده بتاع جامعة, 
ده جامعة أمريكية, انت بتتكلم في ايه» خليك في جنب انت» ده راجل 
موطد» راجل واصل. فبلغ الأمر الملك فبعث إليهء قاله تعالى انت 
بتعمل إيه؟ قاله بعمل إيه في إيه. إيه اللي بتعمل ايه؟ 

فقال: لأقتآنَ كل واحدٍ منكم قتلة لا أقتل با صاحبّة. اللي وصل إن 
الغلام بدأ دعوته تنتشر والناس تؤمن بیه» طبعا ده كل في ميزان مين؟ 
في ميزان الرهب. فاتى بالغلام وقاله انت هتموت مين اللي علمك 
الكلام ده؟ فالغلام سكت مارضاش يقول» فضلوا يعذبوا الغلام لل 
ما عملوا حفلة تعذيب» والساحر وجلا جلا وجابوا كل اللي يقدروا 
عليه, عذبوا الغلام» قاللهم صراحة اللي علمني الراهب» دل عليه 
الراهب قبل ما يروح قال له: إن أنت سئلت فلا تدل علي, أي بني 
أنت اليوم أفضل مني» قاله انت الآن أحسن مني. 


"(الغربة والقوة) غلام الأخدود" من ساسلة "قيم تربوية" 









شبكة الطربق إلى الله way2allah.com‏ 

أنا عايز أقول لك على ربانية الراهب» الراجل عاش عمره» لما انضغط 
عليه قرر إنه يطبق الدين مع نفسه» ربنا -سبحانه وتعالى - أبى إلا إن 
هو يفيده ويعطي له ثواب» فبعت له غلام يربيه ويعلمه الدين, الغلام 
كان قوي نزل يتحرك في وسط اجتمع» غير اجتمع» الراهب لما شافه 
بيغير اجتمع» هنا فيه واحد بيقوم بالدين في نفسه» وواحد بيقوم بالدين 
ويدعو الناس إليه» فقال له أي بني انيع اليوم أفضل مني قال له أنت 
الأفضل» ودي مرتبة عالية جدا في ربانية الراهب» قال له انت أحسن 
مني» انطلق» بس لا تبتلي ماتدلش علياء أنا عشت عمري مش عايز 
بحدلة في آخر العمر» منا لو كنت أقدر أعمل ده كنت عملته» وانت 
لما جيت لي أنا مارضتش إن أنا أمنع عنك الخيرء فلا تدل علي. لكن 
تحت وطأة التعذيب قالهم بصراحة اللي علمني الراهب, جابوا الراهب 


وشقوه نصيين. 






"(الغربة والقوة) غلام الأخدود" من ساسلة "قيم تربوية" 





شبكة الطربق إلى الله way2allah.com‏ 
نصفين قدام الغلام» طب ليه ماقتلش الغلام, الغلام بقى رمزء ماينفعش 
يتقتل قتلة عادية. هيقول لك ده بيقتل أصحابه» الساحر نفسه هينقلب 
عليه يقول لك ده ممكن يقتلي في أي لحظة, لا ده محتاج تدبير وخبرة 
بقی» ده راجل بقى مجتمعيًا معروف» ده لازم يتلبس له قضية الأول 
لازم يتكسر الأول؛ لكن يتقتل كده مرة واحدة» هو مش عيل صغير 
بتقدل مرة واحدة, إن الضغط امجتمعي يخاف منهء ايه ده؟ ده ملك 
وظالم وفاسد وضلالي» أيوه ماشي بس هو برضه عايز يحافظ على ملكه 
أومال كان الحدف من إنه يقتل الراهب قدامه ايه؟ يخوفه, قدام عنيه. 
م أمرّ بالعٌُلام, فقال: انطلقوا به إلى جبل كذا وگذا فألقوةُ من رأسِه 
قال لمم كده. خدوا الغلام ده واطلعوا بيه الجبل» محدش يعرف خالص 
بليل کده» الحرس ياخده ويتخطف وبعد كده مات في حادث غامض» 
هو الغلام راح فين يا جماعة, محدش يعرف الغلام راح فين؟ ونعمل نعي 
ونعمل جنازة عسكرية, وغلام الساحر مات» ومين اللي قتله, 
ومانعرفش قتلوه إزاي» فقال لك اطلعوا فوق ايه؟ الجبل» فطلعوا على 
الجبل» أنا بكلمك مش على شوية مسلمين ظاطين» أنا بكلمك على 





"(الغربة والقوة) غلام الأخدود" من اة "قيم تربوية" 


شبكة الطريق إلى الله way2allah.com‏ 

كفرة: أنا عايز أقول لك إن ازاي النبي -عليه الصلاة والسلام- بيعلم 
الصحابة الثبات والصبر على الدين في ظل ناس لا ترقب فيك إلا ولا 
ذمة» يعني مش واحد هتخاطبه بقال الله وقال الرسول هيخافء ولا 
بيصلي ومکن يرق لآية من الآيات› ده ناس كفار, ده واحد بيحكم 
بالسحر, والصحابة كانوا بيتعاملوا مع ناس بتعبد أصنام؛ وثنيين. 





ومع ذلك النبي -صلى الله عليه وسلم- بيقول للصحابة, إزاي تثبتوا 
على الدين, قال هم إنه کان فيمن كان قبلکم» يؤتى بالرجل فيحفر له 
حفرة. ولا جاء صحابي للنبي -صلى الله عليه وسلم- وقال يا رسول 
الله ألا تستنصر لنا ألا تدعو لناء قاله انت سايبنا نتعذب وانت قاعد 
في الكعبة تصلي» ادعيلناء ادعي إن ربنا ينصرناء ارفع إيديك للسماء 
ربنا ينزل النصر علينا ويهلك هؤلاء. فالبي -عليه الصلاة والسلام- 
قال: "كان الرَجُلْ فيمَن فَبْلَكُمْ يحْمَرُ له في الأزض, فَيُجْعَلْ فيه فيْجَاءُ 


و 

بالمدْشَارٍ فيُوضَّعْ على رَأْسِهِ فيْشق بِالنَتينِ وما يَصده ذلك عن ديه“ 


١‏ صحيح البخاري 


"(الغربة والقوة) غلام الأخدود" من ساسلة "قيم تربوية" 









شبكة الطربق إلى الله way2allah.com‏ 

هو ده» والله ليتمنّ الله هذا الأمر» ده كان خباب اللي كانوا يطفئون 
الجمر بشحم ظهره. والله ليتمنّ الله هذا الأمر يعني هذا الدين» بعر 
عزيز أعز الله به الإسلام وأهلهء أو بذل ذليل أذل الله به الكفر وأهلهء 
حتى يسير الراكب من صنعاء إلى حضر موت لا يخاف إلا الله ولكنكم 
قوم تستعجلون. 

البي -عليه الصلاة والسلام- بيقول للصحابي وهو بتعذب, بيقول له 
أحكيلك قصة غلام الأخدود؟ عشان ماتستعجلش. 

قال لهم خدوا الغلام ده واعملوا ايه؟ اطلعوا على الجبل, الغلام صاحب 
دعوة ودايما صاحب الدعوة, أنا قولت لكم ايه؟ العصمة مع البلاغ, 
كل ما تبلغ دين كل ما ربنا يعصمك, "بلع ما أَنزلَ إِلَبِكَ من وَبِكَ وَإِنْ 
ر تَفْعَلْ فَمَا بَلْغْتَ رِسَالَعَهُ وَالَهُ يَعْصِمُك مِنَ الاس > کل 
ما تبلغ دین» كل ما ربنا ايه؟ كل ما تأخد بجميع الأسباب إن انت 
توصل الدين كل ما ربنا يعصمك» لو قصرت في البلاغ تبقى عارف إن 
العصمة هتقل معاك على قدر ما قصرت. 


"(الغربة والقوة) غلام الأخدود" من ساسلة "قيم تربوية" 








شبكة الطريق إلى الله ıway2allah.com‏ 
الغلام معصوم» معصوم يعني إيه؟ مش معصوم من الخطأء معصوم يعني 
ممنوع, يعني ماحدش هيعرف بيمسه إلا بإذن ربنا -سبحانه وتعالى-, 
الغلام في معية اللّه الغلام ده رمز للحق الآن, فطلعوا خدوه كده وقاموا 
مكتفينه في الليل وماحدش يعرف حاجة وقاموا طالعين على الجبل» وهما 
٤‏ 0 الجبل» وصلوا عند الجبل, قام الغلام قال ايه؟ اللهم اكفنيهم 
شئت» فاهتز الجبل فوقع الجنود, ماتواء ماتواء الغلام بقى حر» يعمل 
إيه a‏ قام راجع» ماتروح بقى تلف في أي بلد تانية» الدعوة مفتوحة 
في أي حتة, راجع هم تان راح للملك الملك بص له كده» فين الجنود؟ 
قال له كفانيهم اللّه. 


فلمًا انتَهّوا إلى ذلك المكان الذي أرادوا أن يلقوهُ منهُ جعلوا يتهافتونَ 
من ذلك الجبل ويتردود» حقٌّ لم يبق منهُم إلا الغلام. قال: ثم رجم 
فأمرّ به الملك... الملك أول ما شافهء قام قايل للجنود امسكوه. يا 
بني انت مش فاهم» يا بني هو اللي جايلك أصلاء انت مش فاهم يا 
ابني. جابعة» ب عرض ارا سفينة هتطلع ي عرض ال حي 





"(الغربة والقوة) غلام الأخدود" من ساسلة "قيم تربوية" 

خصوص. ولا الدنيا تليل وماحدش يشوفه. ارموه في عرض البحر 
وتعالوا» طلعت السفينة في عرض البحر, وخده الجنود ووثقوه وكتفوه 
وی نص الطريق قام الغلام لما وصلوا في عرض البحر وخلاص» قال 
اللهم اكفنيهم بما شئت» جاءت ريح عاصف, هلكت السفينة ونجى 
انت راجع تشله بقى» المرة دي انت راجع تغيظه» انت راجع تعمل ايه؟ 
فغرَّقَ الله الذينَ كانوا معَهُ وأنجاةُ, فقالٌ الغْلامُ للملك: إِنَكَ لا تقعلني 
حقق تصلبّني وترميني وتقول إذا رمَيتني بصوت عالٍ يسمعه الجميع: 
بسم الله رب هذا الغلام. قال له انت عايز تقتلنی» مش هتعرف تقتلبى 
إلا لما أقول لك أناء أنا اللي أقول لكء امع الكلام... 

أنا عايز أقول لك هنا الغلام كسر الملك, ودي نقطة يا جماعة مهمة 
قوي» لازم تبقي فاهم انت ماحدش يقدر يقتلك إلا الله -سبحانه 
وتعالى-, "واعلّم أن الأمَّةَ لو اجتمعت على أن ينفعوك بشَيءٍ م 
يتفعوك إلا بشيءٍ قد كتبّةُ اللّهُ لَك وإن اجِتَمَعوا على أن يضزروك 
بشَيءٍ لم يَضرُوك إلا بشيءٍ قد كته الله عليكَ"* 


* صحيح البخاري 


"(الغربة والقوة) غلام الأخدود" من ساسلة "قيم تربوية" 









شبكة الطربق إلى الله way2allah.com‏ 
اتكتبت» يبقى عندك توحيد للنفع والضرء تبقى عندك يقين إن الذي 
ينفعك ويضرك هو الله وحده لا شريك له. لو تعرف إن حد يقدر 
ينفعك أو يضرك أو يحييك وبميتك اعبده» لأنك لا تعبد إلا الله الذي 
بملك كل شيء» الذي يحكم كل شيء. 

فالغلام قاله انت عايز تضرن» انت مش هتعرف تضرن» قال له بأقول 
لك والله ما تعرف تضرن» لو اتجمعتوا كلكم علي مش هتعرف تضرن, 
"فكيدُونٍ حيعًا م لا تُنظِرُونٍ" ؛ والله ما هتعرف تضرنٰ. 


بيقولوا ما فسد الناس إلا لما فسد الحكام, وما فسد الحكام إلا لما فسد 
العلماءء يقولوا ليه امعنى العلماء؟ قال لك لأن سلطان الملك قوي, 
والوحيد الذي يستطيع أن يقف في وجه سلطان الملك» العلماء بالله. 
ليه؟ لإنه عنده يقين في الله "إن شی الله منْ عباده الْعلَمَاءُ" 

> هو الوحيد اللي مابيخافش» الكل بيخاف لكن هو 
مابیخافش.» ليه مابيخافش؟ عشان المعنى ده, قال له انت مش هتعرف 
تقتلني» انت في الظاهر بتعرف» الناس بتخاف منك, لكن أنا بقول لك 





"(الغربة والقوة) غلام الأخدود" من ساسلة "قيم تربوية" 





شبكة الطريق إلى الله way2allah.com‏ 

صدقني بس تعالى» مش هتعرف تقتلني»› الساحر بيتنطط» ده سحر, 
قال له وانت كمان مش هتعرف تعمل حاجة, وانت كمان ولا تعرف 
تعمل حاجة, أومال أعمل ايه؟ قال له أنا هقول لك تقتلني ازاي. 

جمع الناس كلهاء هنا أصبح الغلام آمرّاء وهنا أصبح الملك مأمور» وهيه 
دي عنوان الحقيقةء إنه اتكسر, اتكسر للأمر اللي رفض إنه يتكسر له 
قدبما وحبس كل الناس من أجل هذا الأمر» حت أا الناس إلى الصوامع 
والاعتزال» حتى ألجأ أهل الدين إلى الابتعاد وترك الحياة» هنا كسرء 
والغباء جندي» ماتعرفش يا أخي سلط عليه غباؤه ازاي» هو كان 
مشكلة الملك ده ايه؟ ليه بيستعمل السحر؟ عشان الناس ماتشوفش 
الحقيقة» عشان يزيف الوعي» هي حقيقة معركة وعي» عشان الناس 
ماتفهمش, لأن الناس لو فهمت» مش هتقبل ده. فكان لازم يجيب 
واحد يزيف الوعي ويغير الحقائق» ويطمس الحق» عشان يبقى الباطل 
زاهي وظاهر قدام الناس. 

لما الغلام جه» كان عايز يقتل الغلام بأي طريق ليه؟ عشان الغلام هيبين 
الحق, هيقول لهم الكون له إله ولا يعبد سواه» ولا يحكم غير الله. هيقوهم 
دول شوية ضلالية؛ لا ينفعوا أنفسهم ولا يضرون أنفسهم ولا يقدرون 
على شيء» هيقوهم الغني وحده هو الله والملك وحده هو الله والقدير 
وحده هو الله والعزيز وحده هو الله الخالق وحده هو الله الرزاق وحده 
هو الله هيقول للناس لا تعبدوا إلا اللّه» ولا تلجؤوا إلا لله ولا تخافوا 
إلا الله. ولا تتوكلوا إلا على الله هيقول للناس اعبدوا الله -سبحانه 
وتعالى-» واتبعوا النبي -صلى الله عليه وسلم-» هيقوهم المنهج الحق 
الوحيد هو كلام الله الوحي» القرآن. سنة البي -صلى الله عليه 
وسلم-. 

الملك مش عايز ده يتسمع أصلا ولا يتقال أصلا ولا الناس تشوفه 
أصلاء فقرر إن هو يعمل إيه؟ إنه يقتل الغلام, فالغلام قال لك مادام 





أنا هموت هموت أموت, أموت والدين ينتشر › ماحنا كلنا هنموت» 
أموت والدعوة تنتشر, فقال له انت مشكلتك كلها إنك انت تموتنى 
صح؟ قال له آه. غباء غريب من الملك, الغلام قال له طب خلي 

الناس تتجمع كلها كده» جمع الناس كلهاء وقال له تطلع كده بصوت 
عالي تقول ايه؟ تصلبني وتقول ايه؟ تقول بصوت عالي جداء بسم الله 
رب الغلام. شوف القيد, يعني لو قولت أي كلام الناس هتقول لك 
الملك قتله. الساحر قتلهء قال له لا عشان الناس كلها تعرف إن اللي 
قتلني مين؟ إذن ربي» عشان الناس تعرف إن ربي يقدر على كل شيء 
وأنني لم أمت إلا لما أذن ربي. 





الناس كلها بتحب الغلام متعاطفة معاه محتمعياء شافت أثر الغلام, لكن 
لسه برضه قوة الملك ايه؟ جبراهم, لما حصل ده ضرب السهم الأولان 
نمتش الغلام, التاني قال له مش أنا قولتلك قول بسم الله رب الغلام 
بصوت عالي. قال فأمرَّ به فصلب. ثم رماة, فقال: بسم الله رب هذا 
أناسٌ: لقد علِمَ هذا الغْلامُ علمَّا ما علِمَهُ أحدٌ, فإئًا نوم برت هذا 
الغلام. قالَ: فقيل للملكِ أجرّعت أن خالفك ثلاث هؤلاء الناس كلهم 
قد خالفوك, فإذا بالناس تنادي لا إله إلا الله رب الغلام, فأمر الملك 


بأخدود. 

القصة مانتهتش. القصة مانتهدش لسه. القصة كايتها مأساوية أكتر من 
ده ايه النهاية المأساوية؟ هلكت المملكة. 

حفر الملك أخدود وأمر الجنود بأن يضعوا الناس في هذا الأخدود., 
فكان الدين أصعب ما تتخيل» كان تمن اللي هيبقي متدين اللي هو 
بس بيقول لا إله إلا الله إنه يتحط في أخدود نار» تخيل كده حفروا 
طريق نار وأي حد معدي يقول له ايه؟ انت ايه وضعك ايه؟ يقول له 
أنا مع الغلام» اركب, يقوموا راميينه في النار. حتى جاءت امرأة معها 
أطفال فأخذوا الأطفال منها وساوموا المرأة, ساوموا المرأة, مين ربك؟ 
فتقول ري الله رب الغلام, فيرمون أحد الأطفال 5 الثابي, حتى كان 
معها طفل رضيع» قتلوا ولادها واتبقى طفل رضيع» فالأم أخذته 
فألصقته بصدرهاء طفل ببرضع, فهمّت المرأة أن تقول ريي هو الملك» 
فتكلم الطفل في المهد وقال يا أمه اصبري فإنك على الحق. إن ربنا - 
سبحانه وتعالى - بيبعث للناس لأهل الحق ما يصبرهم» ربنا -سبحانه 
وتعالى - قال: "فقتل أَصْحَابُْ الْأَخْدُودٍ * الثَّارِ ات الْوَقُودِ * إِذْ هُمْ 

إلا أن يُؤْمِنُوا بالل العزيز الخميد' . ليه العزيز الحميد؟ هما 
نقموا هاتين الصفتين» نقموا أن تكون العزة كل العزة لله وأنه الثناء كل 
الثناء لله, فأردوا أن يكونوا هم الأعزة وهم الذين يُثنى عليهم» يعني هو 
مش عايز يبقى فيه حد يحمد إلا هو ومش عايز يتسمع كلامه إلا هو 
عشان كده. بيقولوا: "من أراد أن يطاع فلا يعصى وأن يذكر فلا ينسى 
وأن يشكر فلا يكفر فقد نازع الله في ألوهيته". إن الوحيد الذي يُطاع 
ولا يُعصى. ويُذكر ولا يُدسى, ويُشكر ولا يُكفر هو الله وحده لا شريك 
له. 





هل القصة انتهت؟ لا مانتهتش ده دول في غابر الدهر. دول راحوا هو 
إيه اللي حصل؟ والدين د للف لد فلك لفات َالْأَرْضٍ 
وَاللَهُ عَلَى كل شئْءٍ شهيد * إن الَْذِينَ فَعَنُوا الْمُوْمنينَ وَالْمُؤْمِئَاتَ ما 
يَتوبُوا فَلِهُمْ عَذَابُْ جه جَهَنمَ وَل عاب ريق" 

فين فرعون وفين هامان وفين عاد وفين نود فين الأقوام الذين عذبوا 
الناس على الدين؟ فين الملا اللي قرروا اخم يقتلوا الصالحين, فين اللي 
قتلوا الأنبياء راحوا فين؟ كل هؤلاء تاهوا في متاهات الحياة, كل هؤلاء 

ضلوا في جهنم والدين كمل "بل هُوَ فآ تيد * في لوح عَفُوظِ' 


الدين مکمل» الدين محفوظ, شاء هؤلاء, أبى هؤلاء, رضي هؤلاء, 
سخط ھۇلاء» عز هؤلاء, ذل هؤلاء الدين مكمل. هذا وعد الله "إن 
خن برلا لكر وإ لَهُ خَافِظُونَ" 


عشان كده لما بيهجموا على الإسلام هما يعني من أغى الأشياء إنك 
تتخيل إن واحد متخيل مثلا إنه مکن يطمس القرآن» تبص له كده كل 
الجهود اللي بتتعمل دي؟ يا جماعة القرآن محفوظ, ماتوجعوش دماغكم 
كتير» يا جماعة الذي بحفظ القرآن هو الله. لو وكل الأمر إلينا لضاع 
كما ضاعت التوراة والإنجيل» لكن هذه الامة محفوظة بحفظ كتاجاء يبقى 
أن نكون نحن من جند الحق؛ يعني الحق هيفضل حق مش هينطمس 
مش هيتبدل مش هيتغير, لکن نحن» هل نحن من جند الحق أم لا!! 
أقول قولي هذا واستغفر الله لي ولكم 

